Príloha č. 1 súťažných podkladov

Opis predmetu zákazky, technické požiadavky, vlastný návrh plnenia

**Prostriedky na zastavenie a zber nebezpečných látok**

**Všeobecné vymedzenie predmetu zákazky**

Predmetom tejto zákazky je dodávka prostriedkov na zastavenie a zber nebezpečných látok.

**Predmet zákazky**

Ide o prostriedky, ktoré príslušníci Hasičského a záchranného zboru používajú pri mimoriadnych udalostiach na zastavenie úniku, izoláciu, prípadne zber kvapalných a pevných látok, ktoré môžu ohroziť život, zdravie živých organizmov, ohroziť životné prostredie alebo prevádzku technologických zariadení.

**Predmet zákazky**

|  |  |  |  |
| --- | --- | --- | --- |
| **P.Č.** | **Názov kontajnera** | **Merná jednotka (ks, súprava, pár)** | **Množstvo** |
| 1. | Suché granule na prípravu tesniacej pasty (0,5 kg/bal.) | ks | 238 |
| 2. | Tlaková gumová bandáž na potrubie | ks | 238 |
| 3. | Kanalizačná rýchloupchávka na opakované použitie (80x 80 cm) | ks | 119 |
| 4. | Súprava drevených tesniacich klinov | súprava | 238 |
| 5. | Súprava drevených tesniacich kužeľov | súprava | 238 |
| 6. | Záchytná skladacia vaňa | ks | 119 |
| 7. | Ručný kovový zberač sorbentov s teleskopickou rukoväťou | ks | 119 |
| 8. | Havarijná chemická súprava v 60 l sude | súprava | 119 |
| 9. | Ochranné okuliare | ks | 238 |
| 10. | Ochranné rukavice protichemické | pár | 238 |
| 11. | Súprava vzduchových kanalizačných a potrubných utesňovacích prostriedkov  | súprava | 10 |

**Minimálne technické parametre predmetu zákazky:**

|  |  |
| --- | --- |
| **Názov tovaru, typ a jeho špecifikácia**  | **Požaduje sa uviesť skutočnú špecifikáciu ponúkaného predmetu zákazky - výrobcu, typové označenie a technické parametre, v prípade číselnej hodnoty uviesť jej skutočnosť. (Vlastný návrh plnenia)** |
| 1. **Suché granule na prípravu tesniacej pasty (0,5 kg/bal.)**
 |  |
| Požadované minimálne technické parametre, funkcionality: |  |
|  Jedná sa o granule (0,5 kg) v plastovej nádobe, ktoré po rozmiešaní s vodou vytvoria pastu, ktorá sa prilepí aj na špinavý alebo mokrý povrch a po stuhnutí utesní praskliny alebo diery na keramických, kovových a vybraných plastových armatúrach, nádobách s nebezpečnými kvapalinami. |  |
| 1. **Tlaková gumová bandáž na potrubie**
 |  |
| Požadované minimálne technické parametre, funkcionality: |  |
| Jedná sa o gumovú bandáž na dočasnú opravu armatúr pri únikoch nebezpečných kvapalných látok, prípadne plynov, ktorá sa ovinie okolo poškodenej armatúry (priemer armatúry 50 – 80 mm) a pomocou stuhového uzáveru na suchý zips sa zafixuje.- šírka 50 mm, (+/- 10%), dĺžka od 800 - 1400 mm, hrúbka materiálu 2 mm (+/- 10%),- pracovná teplota od -35 do 120 °C,- pevnosť v ťahu 4 MPa,- hmotnosť do 0,20 kg,- chemická odolnosť: vodné roztoky, kyseliny do 10 %. |  |
| 1. **Kanalizačná rýchloupchávka pre opakované použitie**
 |  |
| Požadované minimálne technické parametre, funkcionality: |  |
| Jedná sa o elastickú dosku vysokej hustoty a priľnavosti, ktorá je určená na krátkodobé upchatie kanalizačného otvoru. Doska musí byť určená na opakované použitie.- materiál polyester na báze polyuretanového elastomeru,- rozmery min. 800 x 800 mm, hrúbka min. 8 mm- hmotnosť do 12 kg,- farba: žltá a oranžová (prípadne iná výrazná),- minimálna životnosť 4 roky,- chemická odolnosť: na kyseliny, zásady, rozpúšťadlá vodné roztoky anorganických solí, alkalické roztoky, ropné látky,- má pevný obal pre jednoduché skladovanie a prevoz. |  |
| 1. **Súprava drevených tesniacich klinov**
 |  |
| Požadované minimálne technické parametre, funkcionality: |  |
| Jedná sa o súpravu drevených klinov **(20 ks)** zo smrekového dreva určených na núdzové utesnenie otvorov (štrbín, dier, armatúr).Rozmery klinov v súprave: a) 5 ks - dĺžka 300 mm ,výška 70 mm, šírka 200 mm,b) 5 ks - dĺžka 300 mm ,výška 70 mm, šírka 150 mm,c) 5 ks - dĺžka 300 mm ,výška 70 mm, šírka 100 mm,d) 5 ks - dĺžka 300 mm ,výška 70 mm, šírka 50 mm |  |
| 1. **Súprava drevených tesniacich kužeľov**
 |  |
| Požadované minimálne technické parametre, funkcionality: |  |
| Jedná sa o súpravu drevených kužeľov **(20 ks)** s rozmermi: a) 10 ks, dĺžka 300 mm, A strana 90 mm, B strana 25 mm,b) 10 ks, dĺžka 300 mm, A strana 60 mm, B strana 10 mm. |  |
| 1. **Záchytná skladacia vaňa**
 |  |
| Požadované minimálne technické parametre, funkcionality: |  |
| Skladacia vaňa je určená ku krátkodobému skladovaniu technických kvapalín, ropných produktov a chemikálií v prípade havárie. Musí sa dať použiť ako prevencia pri manipulácii so sudmi a kanistrami umiestnenými na paletách. Musí byť vhodná aj na improvizovanú dekontamináciu osôb. Pre jednoduchú manipuláciu je vybavená popruhmi.- objem nádrže: 400 – 500 L,- dĺžka, šírka, výška: 1500 x 1500 x 225 mm (+/-10%),- materiál: odolné PVC so špeciálnou povrchovou úpravou, vystužený polyetylénovou tkaninou,- hmotnosť do 10 kg,- farba červená. |  |
| 1. **Ručný kovový zberač sorbentov s teleskopickou rukoväťou**
 |  |
| Požadované minimálne technické parametre, funkcionality: |  |
| Jedná sa o teleskopickú rukoväť, na ktorú je skrutkou pripevnený kovový zberný kôš, ktorý je určený na zber sorpčných látok (sypkých sorbentov) a drobných nečistôt plávajúcich na vodnej hladine.- hmotnosť max. 1 kg,- rozmery zberného koša: 300 x 200 x 50 mm (+/-10%). |  |
| 1. **Havarijná chemická súprava v 60 l sude**
 |  |
| Požadované minimálne technické parametre, funkcionality: |  |
| Súprava je zložená z prostriedkov na zber, likvidáciu a uloženie kvapalných pastovitých a pevných chemikálii. Sorpčná kapacita súpravy je min. 45 l pre stredný olej a min. 36 l pre vodu.Súprava obsahuje nasledovné položky/kusy:a) chemická sorpčná rohož základná (400 x 400 mm) - **10 ks**,b) chemický sorpčný vankúš (250 x 250 x 50 mm) – **2 ks**,c) chemický sorpčný had (80 x 1070 mm) – **2 ks**,d) univerzálny sypký sorbent (absorpčná kapacita 13 L) – **10 kg vrece**,e) lopatka a metlička – **1 súprava**,f) ochranné uzatvorené číre okuliare s nepriamou ventiláciou, ktoré je možné použiť s korekčnými okuliarmi, určené k ochrane očí pred pomaly letiacimi časticami a striekajúcimi tekutinami, uchytené pomocou gumenej pásky – **1 ks**,g) tesniaca pasta určená na upchatie otvorov (aj znečistených, hrdzavých) aj keď kvapalina vyteká – **1 ks**,h) prstové rukavice nitrilové, odolné na kyselinu sírovú do 50 % a hydroxidy do 50 % - **1 pár**,i) respirátor – **1 ks**,j) chemické svetlo jednorazové červené – **1 ks**,k) chemické svetlo jednorazové žlté – **1 ks**,l) pevné vrece na stavebnú suť, 75 l, hrúbka 120 μm – **2 ks**,m) nálepka s nápisom nebezpečný odpad – **2 ks**,n) plastový sud s UN kódom na skladovanie nebezpečných sypkých a pastovitých látok so širokým vekom s obručou – **1 ks**. |  |
| **9. Ochranné okuliare** |  |
| Požadované minimálne technické parametre, funkcionality: |  |
| Jedná sa o ochranné okuliare určené ako osobný ochranný prostriedok určený na ochranu očí pred pomaly letiacimi časticami a striekajúcimi tekutinami.- musia zabezpečovať široké zorné pole,- zorník musí byť taký veľký, aby sa dal používať so štandardnými dioptrickými okuliarmi,- musia mať chránič obočia a bokov tváre proti zatečeniu alebo ofŕkaniu kvapalinou,- musia mať stránice s bočnými otvormi na zabezpečenie ventilácie proti zahmlievaniu,- musia byť zložené z robustných dielov, aby sa s nimi dalo manipulovať v ochranných rukaviciach,- farba číra, hmotnosť do 70 g,- musia mať UV filter, materiál polykarbonát,- musia spĺňať STN EN 166. |  |
| **10. Ochranné rukavice protichemické** |  |
| Požadované minimálne technické parametre, funkcionality: |  |
| Jedná sa o celomáčané protichemické a antistatické pracovné rukavice vyrobené z 0,425 mm hrubého nitrilu s velúrovou úpravou vo vnútri a reliéfnym povrchom na dlani a prstoch. Rukavice musia byť vhodné pre styk s potravinami a opakovateľne použiteľné.- musia spĺňať technické normy: EN 388, EN 374-5, EN 374-1 TYP A,- odolnosť proti oderu 4,- odolnosť proti prerezaniu čepeľou 1 (index 1, 2),- odolnosť proti prepichnutiu 1 (20 N),- chemická odolnosť v zmysle EN 374-1: TYP A: A, J, K, L, P, T, Metanol, n-Heptan, 40% Hydroxid sódny, 96% Kyselina sírová, 30% Peroxid vodíka, 37% Formaldehyd,- veľkosť 10, dĺžka 38 cm. |  |
| **11. Súprava vzduchových kanalizačných a potrubných utesňovacích prostriedkov**  |  |
| Požadované minimálne technické parametre, funkcionality: |  |
| Jedná sa o tlakovým vzduchom plnené gumové kanalizačné uzávery, umožňujúce zastaviť úniky látok z potrubí v rozmedzí priemerov DN50-600 a gumovú(-é) tlakovú(-é) bandáž(-e), umožňujúcu zastaviť únik látok cez trhliny potrubia v rozmedzí priemerov DN50-400. - materiály musia odolávať vode, ropným látkam, lúhom a zriedeným kyselinám,- uzávery musia byť opatrené okom na uchytenie istiaceho lanka brániaceho vytlačeniu uzáveru z potrubia,- uzáver pre najmenšie priemery musí mať dĺžku valca maximálne 25 cm,- uzáver pre najväčšie priemery musí byť prietokový s pripojením na spojku Storz B alebo C,- šírka tesniacej plochy tlakovej bandáže musí byť minimálne 30 cm,- pripojenie vzduchu na prostriedky musí byť rýchlo spojkou DN7,2,- po odpojení plniaceho príslušenstva nesmie z utesňovacieho prostriedku unikať vzduch,- k utesňovacím uzáverom musí byť dodané minimálne jedno istiace lanko na jednom konci opatrené karabínou, o dĺžke lanka minimálne 5 m.K utesňovacím prostriedkom musí byť dodané nasledujúce plniace príslušenstvo:I. redukčný ventil 30 MPa s plniacou hadicou o dĺžke min. 1,5 m,II. ovládacia jednotka s poistným ventilom a manometrom. Na manometri musí byť vyznačený pracovný tlak utesňovacích prostriedkov,III. vzduchová hadica s dĺžkou 10 m,IV.nástavec na vyprázdňovanie utesňovacích prostriedkov,V. transportný obal na plniace príslušenstvo.Poznámka: všetky časti súpravy musia byť navzájom kompatibilné. |  |

**Záruka**

Doba poskytovanej záruky musí byť minimálne 24 mesiacov na všetky komponenty. Záruka musí začať plynúť odo dňa prevzatia predmetu zákazky kupujúcim pričom rozhodujúcim je dátum uvedený na preberacom a odovzdávacom protokole.

***Ďalšie požiadavky na predmet zákazky pri plnení zmluvy****:*

Súčasťou dodávky predmetu zákazky musí byť:

1. Užívateľská dokumentácia výrobku (návod na použitie, spôsob skladovania, používania, čistenia, údržby).
2. Poučenie a jednorazové zaškolenie obsluhy a správnej údržby u položky č. 11 tohto Opisu predmetu zákazky v rozsahu cca 2 hodín pre príslušníkov HaZZ na mieste dodania predmetu zmluvy.

***Iné požiadavky na predmet zákazky, resp. vlastný návrh plnenia:***

Uchádzač musí spolu s vlastným návrhom plnenia predložiť elektronicky s využitím elektronického prostriedku JOSEPHINE nasledovné:

1. Certifikáty, resp. vyhlásenia, že výrobky spĺňajú náležitosti podľa zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov.

Všetky požadované dokumenty musia byť predložené v slovenskom jazyku (akceptovateľný je aj český jazyk).

Pokiaľ sa originálna jazyková mutácia nevyskytuje v slovenskom alebo v českom jazyku, vyžaduje sa úradný preklad do slovenského jazyka.

**Informácie a požiadavky na predmet zákazky**

Pokiaľ by sa v opise predmetu zákazky nachádzali technické požiadavky, ktoré odkazujú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby a ak by tým dochádzalo k znevýhodneniu alebo vylúčeniu určitých záujemcov alebo tovarov, tak verejný obstarávateľ dopĺňa takýto odkaz slovami „alebo ekvivalentný“, Uchádzač v takomto prípade vo svojej ponuke môže použiť technické riešenie ekvivalentné, ktoré spĺňa kvalitatívne, úžitkové, funkčné a prevádzkové charakteristiky, ktoré sú nevyhnutné na zabezpečenie účelu, na ktorý sú požadované výrobky určené a to na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač.

**Ďalšie informácie:**

1. Miestom plnenia, t.j. miesto dodania predmetu zákazky bude:

Záchranná brigáda HaZZ v Žiline, Bánovská cesta 8111, 010 01 Žilina.

1. Maximálna lehota dodania predmetu zákazky je 5 mesiacov od účinnosti kúpnej zmluvy.